
Instrumentet që përmirësojnë
Kushtetutën dhe konventën e Unionit Ndërkombëtar të Telekomunikacionit
(Gjenevë, 1992)
Të amenduara nga
Konferenca Fuqiplotë (Kyoto, 1994),
Konferenca Fuqiplotë (Minneapolis, 1998)
dhe nga Konferenca Fuqiplotë (Marrakesh, 2002)

(Amendamente të miratuara nga Konferenca Fuqiplotë (Antalia, 2006)

Kushtetuta E UNIONIT NDëRKOMBËTAR TË TELEKOMUNIKACIONIT[footnoteRef:1] [1:  Gjuha e përdorur në instrumentet bazë të Unionit (Kushtetuta dhe Konventa) do të konsiderohet
asnjanëse përsa i përket gjinisë.] 

(GJENEVË, 1992)

PJESA I 
Parathënie

Mbështetur në përmirësimin e dispozitave të Konventës së Unionit Ndërkombëtar të Telekomunikacionit (Gjenevë, 1992), sipas amendamenteve të Konferencës Fuqiplotë (Kyoto, 1994), Konferencës Fuqiplotë (Minneapolis, 1998) dhe Konferencës Fuqiplotë (Marrakesh, 2002), veçanërisht amendamentet e nenit 42 të saj, Konferenca Fuqiplotë e Unionit Ndërkombëtar të Telekomunikacionit (Antalia, 2006) ka miratuar amendamentet e mëposhtme përsa i përket Konventës në fjalë:

CS/Neni 11

KAPITULLI I
Dispozita themelore

Neni 11
Sekretariati i Përgjithshëm

ADD* 73bis  Sekretariati i Përgjithshëm do të veprojë si përfaqësues ligjor i Unionit.
SUP* 76
CS/Neni 13

Kapitulli II
Sektori I Radiokomunikimit

Neni 13
Konferencat e radiokomunikimit dhe asambletë e radiokomunikimit

	MOD 90 
PP-98  
	2. Konferencat botërore të radiokomunikimit do të zhvillohen normalisht çdo tre –katër vjet; megjithatë, pas aplikimit të dispozitave përkatëse të Konventës, nuk nevojitet të zhvillohet një konferencë e tillë ose mund të zhvillohet një konferencë shtesë.

	MOD 91 
PP-98
	3. Asambletë e radiokomunikimit do të mblidhen normalisht çdo tre-katër vjet dhe duhet të shoqërohen në vendin dhe kohën e konferencave botërore të radiokomunikimit, në mënyrë që të përmirësojnë efiçencën dhe efektivitetin e sektorit të radiokomunikimit. Asambletë e radiokomunikimit duhet të sigurojnë bazën e nevojshme teknike për punën e konferencave botërore të radiokomunikimit dhe t’u përgjigjen të gjitha kërkesave të konferencave botërore të radiokomunikimit. Detyrat e asambleve të radiokomunikimit specifikohen në Konventë.




CS/Neni 28

Kapitulli V
Dispozita të tjera në lidhje me funksionimin e Unionit

Neni 28
Financat e Unionit

	MOD 161C
PP-98
	2. Sekretariati i Përgjithshëm informon shtetet anëtare dhe anëtarët e sektorit për shumën e parashikuar të njësisë kontribuese, siç është përcaktuar në nr.161B më sipër dhe fton shtetet anëtare që të njoftojnë jo më vonë se katër javë para datës së caktuar për hapjen e Konferencës Fuqiplotë, kategorinë e kontributit që ata kanë zgjedhur paraprakisht.

	MOD 161E
PP-98
PP-02
	4. Mbështetur në draftin e planit financiar të rishikuar, sa më shpejt që të jetë e mundur, konferenca fuqiplotë përcakton kufirin më të lartë të shumës për njësinë kontribuese dhe cakton datën e cila duhet të jetë maksimumi dita e hënë e javës së fundit të punimeve të Konferencës Fuqiplotë, në të cilën shtetet anëtare, në bazë të ftesës së bërë nga Sekretariati i Përgjithshëm, duhet të njoftojnë zgjedhjen e tyre përfundimtare të kategorisë së kontribuimit.



Neni 29
Gjuhët

	MOD 171   1

	1. Gjuhët zyrtare të unionit do të jenë arabisht, gjuha kineze, anglisht, frëngjisht, rusisht dhe spanjisht.



Pjesa II
Data e hyrjes në fuqi

Amendamentet e përfshira në këtë instrument duhet të hyjnë në fuqi më 1 janar 2008 mes shteteve anëtare, të cilat do të jenë në atë periudhë pjesë e Kushtetutës dhe Konventës së Unionit Ndërkombëtar të Telekomunikacionit (Gjenevë, 1992), dhe duke depozituar para asaj date instrumentin e tyre të ratifikimit, pranimit apo miratimit ose aderimit në instrumentin aktual amendues.
Në dëshmi sa më sipër, të plotfuqishmit përkatës kanë nënshkruar origjinalin e këtij instrumenti që përmirëson Kushtetutën e Unionit Ndërkombëtar të Telekomunikacionit (Gjenevë, 1992), të amenduar nga Konferenca Fuqiplotë (Kyoto, 1994), Konferenca Fuqiplotë (Minneapolis, 1998) dhe nga Konferenca Fuqiplotë (Marrakesh, 2002).
Bërë në Antalia, më 24 nëntor 2006.

